Ciucă: Nu putem să vorbim de taxă progresivă în condițiile în care cota unică nu e unică, nu și-a terminat efectul, a produs creștere
Președintele PNL, Nicolae Ciucă, a declarat, joi la Jurnalul de Seară de la Digi24, că legea bugetului nu prevede noi taxe în 2024 și că „nu putem să discutăm de taxă progresivă în condițiile în care cota unică de impozitare nu e unică, nu și-a terminat efectul, a produs creșterea economică în România, pentru că a avut un grad de atractivitate”. De asemenea, fostul premier a mai spus că „nu putem să vorbim de un nou sistem de taxare fără să avem o strategie fiscal-bugetară”.